Ռ.Քոչարյանը առաջարկում է հետեւյալ բանաձեւը. "Ոչ թե "ի՞նչ է կորցնելու երկիրը "ոչ"-ի դեպքում", որովհետեւ երկիրը շատ բան չի կորցնելու, այլ "ժողովուրդը ի՞նչ հնարավորություններից է զրկվելու հանրաքվեն տապալելու դեպքում: Կամ, այսպես ասենք՝ ի՞նչ է ստանալու երկիրը, եթե բարեփոխումները հաջողվեն: Առաջին հերթին՝ զարգացման նոր հնարավորություններ": Ինչը նախագահը հատկապես կարեւորում է՝ նկատի ունենալով, որ "մենք չունենք նավթ, չունենք գազ, չունենք մեծ բնական պաշարներ, եւ մեր հիմնական ռեսուրսը մեր մարդկային գործոնն է: Իսկ մարդկային ներուժի բացահայտման լավագույն միջոցը արմատական բարեփոխումներն են":